Izziņa par atzinumos sniegtajiem iebildumiem par

**Ministru kabineta noteikumu projektu "Grozījumi Ministru kabineta 2015. gada 22. decembra noteikumos Nr. 787 "Valsts zemes dienesta maksas pakalpojumu cenrādis un samaksas kārtība""**

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
|  |  |  |  |  |  |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | 2021. gada 2. jūnijā |
|  |  |
| Saskaņošanas dalībnieki | Finanšu ministrijaEkonomikas ministrijaVides aizsardzības un reģionālās attīstības ministrijaZemkopības ministrijaValsts kancelejaBiedrība "Latvijas atvērto tehnoloģiju asociācija" |
|  |  |
| Saskaņošanas dalībnieki izskatīja šādu ministriju (citu institūciju) iebildumus | Zemkopības ministrijasValsts kancelejasBiedrības "Latvijas atvērto tehnoloģiju asociācija" |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā | Nav |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| 1. | Anotācijas III sadaļas 6. punkts:"Saistībā ar to, ka atsevišķiem maksas pakalpojumiem samazinās izcenojums un vienlaicīgi atsevišķiem maksas pakalpojumu veidiem izcenojums ir palielināts, kā arī tiek noteikti jauni pakalpojumi saskaņā ar maksas pakalpojumu izcenojumu aprēķiniem, 2021., 2022. un 2023. gadā plānots ieņēmumu un ar tiem saistīto izdevumu palielinājums par 8 251 *euro*.Aktualizējot maksas pakalpojumu izcenojumus, atbilstoši Ministru kabineta 2011. gada 3. maija noteikumu Nr. 333 "Kārtība, kādā plānojami un uzskaitāmi ieņēmumi no maksas pakalpojumiem un ar šo pakalpojumu sniegšanu saistītie izdevumi, kā arī maksas pakalpojumu izcenojumu noteikšanas metodika un izcenojumu apstiprināšanas kārtība" prasībām tika izvērtēti katra maksas pakalpojuma nodrošināšanai nepieciešamie tiešie izdevumi un ņemtas vērā uz katra pakalpojuma sniegšanu attiecināmās netiešās izmaksas. Maksas pakalpojumu izcenojumi tika rēķināti atbilstoši esošajai situācijai.Veikta maksas pakalpojumu apjoma izvērtēšana, un attiecīgi precizētas maksas pakalpojumu cenas un plānotie ieņēmumi, kas pievienoti projekta sākotnējās ietekmes novērtējuma ziņojuma (anotācijas) 1. pielikumā "Maksas pakalpojumu izcenojuma aprēķina kopsavilkums", 2. pielikumā "Informācija par maksas pakalpojumu cenu un plānoto ieņēmumu izmaiņām" un 3. pielikumā "Detalizēts maksas pakalpojumu izdevumu aprēķins"." | **Valsts kanceleja**Noteikumu projekta sākotnējās ietekmes novērtējuma ziņojuma (anotācijai) pievienotajos pielikumos ir iekļauta detalizēta informācija maksas pakalpojumu cenrāža aprēķinam. Maksas pakalpojumu izcenojuma aprēķina kopsavilkumā (1.pielikums) ir ietverta tiešo izmaksu sadaļa - EKK 1100 Atalgojums, ka arī 3.pielikumā (Detalizēts maksas pakalpojumu izdevumu aprēķins) ir iekļauta informācija, par atalgojuma pozīcijas izmaiņām 2022.gadā un turpmākajos gados – 10 268 euro apmērā.Lūdzam papildināt sākotnējās ietekmes novērtējuma ziņojumu (anotāciju) ar detalizētu informāciju par to, kā tiek aprēķināta atalgojuma komponente maksas pakalpojumu cenrādī, un kas pamato 3.pielikumā ietvertās atalgojuma pozīcijas izmaiņas 2022.gadā un turpmākajos gados – 10 268 euro apmērā. Aprēķinā lūdzam ietvert detalizētu informāciju par pakalpojuma sniegšanā iesaistītā personāla atalgojumu, tai skaitā tā sasaisti ar personāla amata saimi, līmeni un mēnešalgu grupu. | **Ņemts vērā**Anotācija papildināta ar attiecīgu skaidrojumu, kas pasvītrots 4. kolonnā. | Anotācijas III sadaļas 6. punkts:"Saistībā ar to, ka atsevišķiem maksas pakalpojumiem samazinās izcenojums un vienlaicīgi atsevišķiem maksas pakalpojumu veidiem izcenojums ir palielināts, kā arī tiek noteikti jauni pakalpojumi saskaņā ar maksas pakalpojumu izcenojumu aprēķiniem, 2021., 2022. un 2023. gadā plānots ieņēmumu un ar tiem saistīto izdevumu palielinājums par 8 251 *euro*.Aktualizējot maksas pakalpojumu izcenojumus, atbilstoši Ministru kabineta 2011. gada 3. maija noteikumu Nr. 333 "Kārtība, kādā plānojami un uzskaitāmi ieņēmumi no maksas pakalpojumiem un ar šo pakalpojumu sniegšanu saistītie izdevumi, kā arī maksas pakalpojumu izcenojumu noteikšanas metodika un izcenojumu apstiprināšanas kārtība" prasībām tika izvērtēti katra maksas pakalpojuma nodrošināšanai nepieciešamie tiešie izdevumi un ņemtas vērā uz katra pakalpojuma sniegšanu attiecināmās netiešās izmaksas. Maksas pakalpojumu izcenojumi tika rēķināti atbilstoši esošajai situācijai.Veikta maksas pakalpojumu apjoma izvērtēšana, un attiecīgi precizētas maksas pakalpojumu cenas un plānotie ieņēmumi, kas pievienoti projekta sākotnējās ietekmes novērtējuma ziņojuma (anotācijas) 1. pielikumā "Maksas pakalpojumu izcenojuma aprēķina kopsavilkums", 2. pielikumā "Informācija par maksas pakalpojumu cenu un plānoto ieņēmumu izmaiņām" un 3. pielikumā "Detalizēts maksas pakalpojumu izdevumu aprēķins".Atalgojuma izmaksu izmaiņas projektā saistītas ar jaunajiem pakalpojumiem, lai nodrošinātu klientu pieprasījumu pēc papīra izdrukām, jo to nodrošināšanā ir nepieciešams manuāls arhīva speciālista – profesijas klasifikators 262101, saime 18.1, saimes līmenis I, mēnešalgas grupa 7 vai klientu apkalpošanas konsultanta – profesijas klasifikators 242102, saime 23, saimes līmenis III B, mēnešalgas grupa 9, darbs. Papildus izmaiņu pieaugums atalgojumam ir arī saistīts ar informācijas izsniegšanas pakalpojumiem, kas iepriekš nav bijuši pieprasīti, vai pieprasīti ļoti nelielā apjomā, un tādu pakalpojumu sniegšanā izmaksas līdz šim nebija vai bija ļoti nelielas. Līdz ar projektu plānots, ka, samazinot informācijas pakalpojuma cenu vai mainot maksas aprēķināšanas principu, piemēram, pielikuma 19.1. apakšpunktam – kadastra kartes dati galalietotājam un pakalpojumu sniedzējam par Latvijas Republikas teritoriju (WMS, ArcGIS), pieaugs šī pakalpojuma pieprasījums, un tādēļ attiecīgi palielinās izmaksas atalgojuma komponentei. Projektā atalgojuma pozīcijas izmaiņas neattiecas uz būves kadastrālās uzmērīšanas speciālistu atalgojumu." |
| 2. | Iebildums par projektu kopumā. | **Biedrība "Latvijas atvērto tehnoloģiju asociācija"** (turpmāk – LATA)LATA atkārtoti iebilst Noteikumu projekta esošajai redakcijai, kas paredz ģeotelpisko datu iegūšanu par maksu. LATA iepriekš iebildumus par Noteikumu projektu nosūtīja Tieslietu ministrijai un Valsts zemes dienestam š.g. 26. janvārī (vēstule Nr. 12/21), kad norisinājās Noteikumu projekta sabiedriskā apspriešana.LATA uzsver, ka tieši ģeotelpiskie dati ir prioritāri atverami dati, un aicina Valsts zemes dienestu ievērot Latvijas atvērto datu stratēģijā paustos pamatprincipus, kas rosina publiskajam sektoram neveidot jaunus produktus vai pakalpojumus, tādējādi konkurējot ar privāto sektoru. Līdz ar to LATA aicina Valsts zemes dienesta resursus izmantot atvērto datu publicēšanai, nevis maksas pakalpojumu sagatavošanai. LATA norāda, ka apgrūtināta pieejamība vai datu ieguve par maksu, rada šķēršļus kvalitatīvu pakalpojumu izstrādē. Kā piemēru var minēt neprecīzo vakcinācijas punktu karti, plašāk – http://mernieks.lv/article/3285. Vakcinācijas punktu kartē radušās kļūdas ir saistītas ar grūtībām ērti piekļūt adrešu datiem. Atverot ģeotelpiskos datus, tiktu vienkāršota datu ieguve un jaunu pakalpojumu izveide būtu kvalitatīvāka.LATA uzsver, ka 2018. gada 6. februāra Ministru kabineta protokollēmuma *(prot. Nr. 7 30. §)* 2. un 3. punktu mērķis ir nodrošināt, ka Valsts zemes dienests sniegtu Valsts adrešu reģistra un administratīvo robežu datus kā atvērtos datus (https://likumi.lv/ta/id/297019-ministru-kabineta-sedes-protokols). LATA lūdz rast iespēju Tieslietu ministram Jānim Bordānam un Valsts zemes dienesta ģenerāldirektorei Vitai Narnickai tikties ar LATA pārstāvjiem, lai pārrunātu, kā nodrošināt nepieciešamo finansējumu datu atvēršanai, kā tas norādīts 2018. gada 6. februāra protokollēmumā. | **Panākta vienošanās**Tieslietu ministrijas un Valsts zemes dienesta (turpmāk – Dienests) pārstāvji tikšanās laikā ar LATA pārstāvjiem 2021. gada 23. martā pārrunāja darbības, kā nodrošināt nepieciešamo finansējumu datu atvēršanai. Tikšanās laikā tika nolemts virzīt attiecīgu prioritāro pasākumu par papildu nepieciešamā finansējuma piešķiršanu Tieslietu ministrijas valsts budžeta programmā 07.00.00 "Nekustamā īpašuma tiesību politikas īstenošana" Ministru kabinetā likumprojekta "Par valsts budžetu 2022. gadam" un likumprojekta "Par vidēja termiņa budžeta ietvaru 2022., 2023. un 2024. gadam" sagatavošanas un izskatīšanas procesā kopā ar visu ministriju un citu centrālo valsts iestāžu priekšlikumiem prioritārajiem pasākumiem un iesniegtajiem papildu finansējuma pieprasījumiem.Ģeotelpisko datu atvēršana bez maksas neattiecas uz projektu. Dienests norāda, ka ar projektu netiek veidoti jauni pakalpojumi ģeotelpisko datu izsniegšanā. Dienests esošajiem datu izsniegšanas pakalpojumiem maina maksas piemērošanas principus, jo, samazinot pakalpojuma cenu, pakalpojuma pieejamība būs daudz lielāka, būs radīti labvēlīgi nosacījumi plašākam lietotāju lokam, sniedzot iespēju izmantot ģeotelpiskos datus par atbilstošu samaksu, jo arī noteiktais pieprasījumu skaits mēnesī neietekmēs lielāko daļu klientu, kas datus izmanto savām vajadzībām. Projekts paredz, ka atsevišķiem pakalpojumiem tiks samazināta arī cena (līdz šim maksa par pieprasījumu diennaktī bija 23,00 *euro*, projekts paredz samazināt cenu pakalpojumam līdz 5,70 *euro* par pieslēgumu diennaktī) ar mērķi veicināt pakalpojuma pieejamību plašākam lietotāju lokam. Projekta ietekmē 78 % klientiem ikmēneša izmaksas par datu servisa izmantošanu samazināsies par 50 –75 %.Valsts adrešu reģistra informācijas sistēmas (turpmāk – VARIS) datu atvēršana nav iespējama esošā Dienesta budžeta ietvaros un projekta ietvarā, jo datu publicēšana Latvijas Atvērto datu portālā (<https://data.gov.lv>) radīs tiešu un ilgtermiņa ietekmi uz Dienesta budžetu, jo vairs netiks saņemti maksas pakalpojumu ieņēmumi par adrešu datu izsniegšanu, kurus Dienests šobrīd novirza VARIS darbības nodrošināšanai, tai skaitā VARIS datu izsniegšanas servisu uzturēšanai. Papildus nepieciešamo finansējumu VARIS darbības nodrošināšanai, tai skaitā VARIS datu publicēšanai bez maksas atvērto datu veidā, Dienests turpinās pieprasīt arī turpmāk Ministru kabinetā ikgadējo likumprojektu "Par valsts budžetu" un likumprojektu "Par vidēja termiņa budžeta ietvaru" sagatavošanas un izskatīšanas procesā kopā ar visu ministriju un citu centrālo valsts iestāžu priekšlikumiem prioritārajiem pasākumiem un iesniegtajiem papildu finansējuma pieprasījumiem. | Projekts saistībā ar šo iebildumu nav grozīts. |
| 3. | 20. Papildināt pielikumu ar 18. un 19. piezīmi šādā redakcijā:"18. Pārsniedzot noteikto servisa pieprasījumu skaitu kalendārajā mēnesī, cenu piemēro par katriem 25 000 datu pieprasījumiem. Pieprasījumu skaits ir viens nedalāms kopums. Maksu par mēnesi, kurā tiek pārtrauktas līgumsaistības, aprēķina pilnā apmērā.(..)."Anotācijas I sadaļas 2. punkts:"5. Paredzēts pievienot jaunu MK noteikumu Nr. 787 pielikuma 18. piezīmi, kas paskaidro, ka tīmekļa pakalpes datu pieprasījumu skaits mēnesī ir nedalāms kopums:"18. Pārsniedzot noteikto servisa pieprasījumu skaitu kalendārajā mēnesī, cenu piemēro par katriem 25 000 datu pieprasījumiem. Pieprasījumu skaits ir viens nedalāms kopums. Maksu par mēnesi, kurā tiek pārtrauktas līgumsaistības, aprēķina pilnā apmērā." | **Zemkopības ministrija**Ņemot vērā plānotās izmaiņas Dienesta maksas pakalpojumos un to izcenojumos par ģeotelpisko datu izplatīšanas tīmekļa pakalpju izmantošanu, iebilstam par Projekta 6., 7., 8., 9. un 10. punkta nosacījumiem.Tieslietu ministrija ir norādījusi, ka par vienu pieprasījumu jeb katru vienu tīmekļa pakalpes izsaukumu tiks samazināta pakalpojuma cena, un pārejot uz maksas piemērošanu par pieprasījumu skaitu, pozitīvi ietekmēs lielāko daļu klientu. Ievērojot minēto, analizējot izmaksas, to tīmekļa pakalpes lietotājiem, kuri par saņemto pakalpojumu maksā atbilstoši veikto pieprasījumu skaitam, un datu pieprasījuma apjoms veido 70 % no kopējā datu pieprasījumu skaita mēnesī ( 2020. gadā 4,09 milj./mēn. ), ir aprēķināts, ka pie plānotajām izmaiņām cenrādī, ikmēneša maksājums palielināsies 27 reizes, sasniedzot aptuveni 5000 EUR/mēn. (60 000 gadā). Vēršam uzmanību, ka šāds izmaksu pieaugums ir ļoti būtisks un nesamērīgs pret saņemtā pakalpojuma saturu, kā arī radīs situāciju, kad pakalpojumu lietotāju skaits samazināsies un būtiski radīs negatīvu ietekmi uz datu pieejamību sabiedrībai.Apstiprinot šādus Projekta grozījumus, nebūs vairs publiski pieejami vairāki ģeotelpiskā informācijas pakalpojumi, kā piemēram Dienesta kadastra dati, LVM GEO, ne arī adrešu meklēšana https://lvmgeo.lvm.lv vietnē un cietīs ļoti daudzi publiskā pakalpojuma lietotāji. | **Ņemts vērā**Ministru kabineta noteikumu pielikuma 18. piezīme papildināta, paredzot, ka, pārsniedzot 1 000 000 datu pieprasījumu kalendārajā mēnesī, cena par turpmākiem datu pieprasījumiem šajā kalendārajā mēnesī netiek piemērota. Tādejādi tīmekļa pakalpes lietotāji varēs plānot savas izmaksas. | 20. Papildināt pielikumu ar 18. un 19. piezīmi šādā redakcijā:"18. Cenu piemēro par katriem 25 000 datu pieprasījumiem kalendārajā mēnesī līdz 1 000 000 datu pieprasījumu kalendārajā mēnesī. Pārsniedzot 1 000 000 datu pieprasījumu kalendārajā mēnesī, cena par turpmākiem datu pieprasījumiem šajā kalendārajā mēnesī netiek piemērota. Pieprasījumu skaits ir viens nedalāms kopums. Maksu par kalendāro mēnesi, kurā tiek pārtrauktas līgumsaistības, aprēķina šajā piezīmē noteiktajā kārtībā, proporcionāli nesamazinot maksu."(..)."Anotācijas I sadaļas 2. punkts:"5. Paredzēts pievienot jaunu MK noteikumu Nr. 787 pielikuma 18. piezīmi, kas paskaidro, ka tīmekļa pakalpes datu pieprasījumu skaits mēnesī ir nedalāms kopums:"18. Cenu piemēro par katriem 25 000 datu pieprasījumiem kalendārajā mēnesī līdz 1 000 000 datu pieprasījumu kalendārajā mēnesī. Pārsniedzot 1 000 000 datu pieprasījumu kalendārajā mēnesī, cena par turpmākiem datu pieprasījumiem šajā kalendārajā mēnesī netiek piemērota. Pieprasījumu skaits ir viens nedalāms kopums. Maksu par kalendāro mēnesi, kurā tiek pārtrauktas līgumsaistības, aprēķina šajā piezīmē noteiktajā kārtībā, proporcionāli nesamazinot maksu." |
| 4. | Iebildums par projektu kopumā (atkārtotā saskaņošana) | **Biedrība "Latvijas atvērto tehnoloģiju asociācija**LATA atkārtoti uzsver, ka 2018. gada 6. februāra Ministru kabineta protokollēmuma (prot. Nr. 7 30. §) 2. un 3. punktu mērķis ir nodrošināt, ka Valsts zemes dienests sniegtu Valsts adrešu reģistra un administratīvo robežu datus kā atvērtos datus ([https://likumi.lv/ta/id/297019-ministru-](https://likumi.lv/ta/id/297019-ministru-kabineta-sedes-protokols) [kabineta-sedes-protokols](https://likumi.lv/ta/id/297019-ministru-kabineta-sedes-protokols)) (turpmāk - Protokollēmums). LATA norāda, ka Protokollēmums nav izpildīts, jo finansējums Valsts zemes dienesta datu atvēršanai 2018. gadā un papildu nepieciešamais finansējums 2019.gadā un turpmāk Tieslietu ministrijai (Valsts zemes dienestam) atvērto datu nodrošināšanai nav paredzēts saistībā ar likumu "Par valsts budžetu 2019.gadam" un likumu "Par vidēja termiņa budžeta ietvaru 2019., 2020. un 2021.gadam".Atbilstoši 2021. gada 23. marta LATA, Tieslietu ministrijas un VZD pārstāvju tikšanās laikā pārrunātajam un nolemtajam, lai nodrošinātu finanšu līdzekļu ieguvi, kas nepieciešami adrešu datu atvēršanai un turpmākai to pieejamības nodrošināšanai, LATA lūdz Tieslietu ministriju virzīt attiecīgu prioritāro pasākumu par papildu nepieciešamā finansējuma piešķiršanu Tieslietu ministrijas valsts budžeta programmā 07.00.00 "Nekustamā īpašuma tiesību politikas īstenošana" Ministru kabinetā likumprojekta "Par valsts budžetu 2022. gadam" un likumprojekta "Par vidēja termiņa budžeta ietvaru 2022., 2023. un 2024. gadam" sagatavošanas un izskatīšanas procesā.LATA saskaņo Noteikumu projektu pie nosacījuma, ka 2022. gada budžetā ir paredzēti finanšu līdzekļi Valsts zemes dienestam (turpmāk – VZD) adrešu datu atvērtības nodrošināšanai turpmāk. | **Ņemts vērā**Dienests iesniedza Tieslietu ministrijā pieteikumu prioritārā pasākuma "Valsts adrešu reģistra un administratīvo robežu datu nodrošināšana uz atvērto kodu bāzes" valsts budžeta programmā 07.00.00 "Nekustamā īpašuma tiesību politikas īstenošana" izskatīšanai likumprojekta "Par vidēja termiņa budžeta ietvaru 2022., 2023. un 2024. gadam" sagatavošanas un izskatīšanas procesā kopā ar visu ministriju un citu centrālo valsts iestāžu priekšlikumiem prioritārajiem pasākumiem un iesniegtajiem papildu finansējuma pieprasījumiem. Tieslietu ministrija plāno minēto prioritāro pasākumu iesniegt Finanšu ministrijā izskatīšanai likumprojekta "Par vidēja termiņa budžeta ietvaru 2022., 2023. un 2024. gadam" sagatavošanas un izskatīšanas procesā kopā ar visu ministriju un citu centrālo valsts iestāžu priekšlikumiem prioritārajiem pasākumiem un iesniegtajiem papildu finansējuma pieprasījumiem. | Projekts saistībā ar šo iebildumu nav grozīts. |
| Atbildīgā amatpersona |  |
|  | (paraksts) |

Vita Narnicka

Valsts zemes dienesta

ģenerāldirektore

tālr. 67038620, fakss 67038815

vita.narnicka@vzd.gov.lv